_:ndc6cb0fb676e4d8f9bfc1dd7fc83ad75xb0
<http://schema.org/articleBody>
"TANGAN yang memberi adalah lebih baik daripada tangan yang menerima.\r\nSeharusnya kita ingat bahawa sekecil mana pun sumbangan yang diberikan ia cukup bermakna kepada si penerima hingga mereka mampu mengukirkan senyuman.\r\nSeperti situasi yang berlaku di sebuah kedai makan di Kajang baru-baru ini, sifat pemurah yang ditunjukkan peniaganya meninggalkan kesan moral yang positif kepada orang ramai.\r\nhttps://www.instagram.com/reel/CpqnvGEgZ84/?utm_source=ig_web_copy_link\r\nBerdasarkan video yang tular, seorang lelaki dilihat terpaksa membuang rasa malu apabila melangkah masuk ke sebuah kedai untuk meminta diberikan makanan secara percuma.\r\nKetika dihubungi mStar, pemilik restoran Ayam Gepuk Pak Agus di Bandar Kajang, Muhammad Shafiq Razak berkata, ketika kejadian dia berada di sebuah bengkel kereta berdekatan.\r\nNamun pada petang kejadian 6 Mac lalu itu salah seorang stafnya memaklumkan tentang kehadiran lelaki tersebut dan selepas meneliti rakaman kamera litar tertutup (CCTV), dia meminta pekerjanya yang bernama Tiara untuk memberi sedekah makanan serta minuman kepada individu berkenaan.\r\nUntuk rekod restoran milik Shafiq itu beroperasi bermula pukul 11 pagi hingga 7.30 malam dan waktu kejadian itu berlaku hanyalah beberapa minit sebelum kedainya ditutup.\r\n\"Staf call saya lebih kurang 6.25 petang dan beritahu ada orang datang minta makanan sebab anak dia dua orang tak makan lagi. CCTV di kedai saya boleh ditonton secara langsung melalui telefon, jadi saya terus tengok keadaan lelaki tu.\r\n\"Nampak la keadaan dia macam dalam kesusahan. Saya terus beritahu staff siapkan set lengkap nasi ayam gepuk iaitu nasi, kicap, ayam, sayur, tauhu dan tempe. Saya minta staf untuk beri nasi tambah juga untuk dia,\" kata Shafiq kepada mStar.\r\n\r\nPekerja Shafiq juga memberikan sebotol air mineral kepada lelaki tersebut\r\nTambah Shafiq, apa yang mengejutkan apabila lelaki berkenaan tiba-tiba menangis selepas permintaannya ditunaikan.\r\n\"Lepas beri makanan... staf kata dia terkejut sebab lelaki tu tiba-tiba menangis kerana menerima bungkusan makanan tu. Dia juga berulang kali ucap terima kasih. Dia juga mendoakan agar kami dimurahkan rezeki.\r\n\"Dia ada cakap yang dia akan datang dan bayar semula apabila dah ada duit nanti. Tapi staf kata tak mengapa sebab kira percuma nak sedekah sahaja. Hanya minta dia doakan kedai kami sentiasa berjalan lancar dan murah rezeki sahaja.\r\n\"Staf saya tanya nak minum air manis tak? Dia cakap anak dia tak minum ais, sebab tu yang staf saya hulur air mineral bagi dekat dia. Lepas tu dia terus ambil makanan dan pergi sambil lap air mata,\" ujar pemuda berusia 32 itu.\r\n\r\nShafiq dan isteri, Endang Sulistiyawarni, bakal menimang cahaya mata tidak lama lagi\r\nSementara itu, Shafiq yang sudah berniaga selama dua tahun memberitahu dia sebenarnya sudah terbiasa dengan insiden sebegini kerana di belakang kedainya adalah 'port' gelandangan berkumpul.\r\nTambahnya, ini merupakan perniagaan keluarga yang dilakukan bersama dengan dua orang adiknya.\r\nDalam pada itu, Shafiq yang menetap di Sungai Penchala berkongsi berita gembira bahawa dia dan isteri bakal bergelar ibu dan ayah tidak lama lagi memandangkan isterinya kini sedang hamil cahaya mata sulung.\r\n\"Abang tu dah tak datang lagi ke kedai saya. Tapi selalu ada sahaja orang lain yang datang ke kedai minta makanan. Belakang kedai saya ada juga gelandangan yang tidur.\r\n\r\nShafiq (dua dari kanan) merupakan anak sulung daripada tiga orang adik beradik.\r\n\"Moga-moga apa yang saya kongsikan ini akan menjadi inspirasi kepada orang lain. Saya juga harapkan agar urusan kehamilan isteri yang kini mencecah usia tiga bulan berjalan lancar,\" ujarnya.\r\nSementara itu kata Shafiq, jika diberikan peluang dia berminat untuk menyertai pasukan sukarelawan bagi membantu golongan yang amat memerlukan.\r\nMalah dia sempat menitipkan pesan kepada orang ramai agar bersama-bersama memudahkan urusan mereka yang dalam kesusahan.\r\nHingga kini video tular itu meraih lebih 1.5 juta jumlah tontonan di TikTok dan mendapat komen positif daripada netizen.\r\nSumber: mStar\r\nApa Pendapat Anda? Dah Baca, Jangan Lupa Komen Dan Share Ya. Terima Kasih\r\nJom Tekan Like Page Kami Di Bawah Artikel ni.\r\nPERHATIAN: Pihak kami tidak akan bertanggungjawab langsung ke atas komen-komen yang diberikan oleh pembaca kami.\r\nSila pastikan anda berfikir panjang terlebih dahulu sebelum menulis komen anda disini.\r\nPihak kami juga tidak mampu untuk memantau kesemua komen yang ditulis disini. Segala komen adalah hak dan tanggungjawab anda.\r\n&nbsp;\r\n\r\n&nbsp;"
<http://gengjoyah.com/bapa-tebalkan-muka-rayu-minta-nasi-2-anak-belum-makan-tuan-kedai-buka-cerita-sebenar-momen-kesat-air-mata-paling-sayu/>